Pta-strate môre gesluit vir staatsbegrafnis | Maroela Media
Talle strate in Pretoria gaan Saterdag geraak word tydens die staatsbegrafnis van voormalige minister dr. Zola Skweyiya.
Dié ANC-veteraan het verlede Woensdag omstreeks 07:00 in die ouderdom van 75 ná 'n kort siekte gesterf. Pres. Cyril Ramaphosa het kort daarna aangekondig dat Skweyiya 'n staatsbegrafnis gaan kry.
Snr.supt. Isaac Mahamba, woordvoerder van die Tshwane-metropolisie, het Vrydag gesê talle strate in die ooste van die stad sal tussen 07:00 en 14:00 geraak word.
"Die diens sal by die Christian Revival Church (CRC) op die hoek van Solomon Mahlangu- en Lynnwoodweg gehou word. 'n Stoet sal van daar tot by die Garsfontein-begraafplaas beweeg."
Die stoet sal van die CRC links in Solomon Mahlanguweg draai en reguit aanbeweeg, waarna dit links in Garsfonteinweg gaan draai tot by die begraafplaas.
Al die kruisings op dié roete gaan vir 'n tydperk gesluit wees terwyl die stoet beweeg.
Mahamba het 'n beroep op motoriste gedoen om geduldig te wees gedurende die tye wat die kruisings gesluit is en, waar moontlik, van alternatiewe roetes gebruik te maak.
"Metropolisiebeamptes sal ontplooi word om die situasie te monitor en verkeer te herlei," het hy gesê.
Dis jammer dat al die verkeersligte wat buite werking is in Lynwoodweg en Hans Strijdom weg, oba Sol Mah nie die begrafnisgangers gaan affekteer nie. Hulle is mos die uitverkorenes en kry polisie begeleiding.
Oom moet seker om wees, paragraaf agt.
Nou al twee vir die maand, kyk nou mooi hoe werk daai skenking geld van die Britte.
kry alle ANC-kaders wat sterf dan staatsbegrafnisse? My pa was 40 jaar lank 'n uiters aktiewe lid van die Nasionale Party in die ou SA en met sy afsterwe het die NP-regering nie 'n staatsbegrafnis vir ons aangebied nie.